Den Nord-Cimbriske Tilskuer, 1843-07-01
Politiske Nyeheder. Spanien. De spanske Anliggender vedblive at vække almindelig Opmærksomhed, og Tingenes Tilstand bliver alt mere og mere betænkelig Opstanden er nu ogsaa udbrudt i Alicante, Murcia og Ternel; i Andalusien griber den og om sig. Mynstringen af Linietropperne i Madrid har imidlertid fundet Sted den 15de Juni, uden at den mindste Tumult har tildraget sig. Regenten holdt ved denne Leilighed en Tale til Tropperne og Nationalgarden, som udbragte et almindeligt "Leve!" for ham. EfterMynstringer i Madrid, har en Ministeriel-Forsamling fundet Sted, hvori man har besluttet at gribe til alvorlige Forholdsregler mod Oprørerne: General Carratora har igjen bragt Rolighed tilveie i Zaragossa i Faveur af Regjeringen, paa sidste Sted ere flere Sammensvorne dømte til Døden, og Generalcapitainen har sanctioneret Dommen. Under 14de Juni er et af alle Ministre undertegnet strængt Dekret udstædt mod Oprørerne. Regenten har desuden til Nationen udstædt et Manifest, hvoraf det Vigtigste er følgende: "Ved en Leilighed modtog jeg et Ministeriums Afskedigelse, som fra det Deputeredeskammers Side blev underkastet Daddel, ved to andre Leiligheder har jeg opløst Kammeret, og ved denne Anledning appellerer jeg med Constitutionen i Haanden til Vælgernes og Folkets Fædrelandskjerlighed. Statens Grundlov tilstaaer mig jo imodsigelig hiin Magt; og hvorfor er Folkets Overhoved beklædt dermed fordi det er muligt at Folkets Repræsentantere kunne være af forskjellig Mening, fordi at begge de legeslative Forsamlinger kunne komme i Conflict med hinanden, fordi Lidenskabelighed, Feiltagelse eller Uklogskab kunne blive fordærvelig for Statens Jnteresse. Er det stridende mod de parlamentariske Former, at overdrage til Præsidenten for et lovgivende Corps at danne et Cabinet, efter at de forskjellige Fractioneraf den anden Forsamlings Majoritet, forgiæves er bleven kaldet dertil Spaniere, jeg kjender Forfatningen og udøver den bedre, end de som med saa stor Bombast hvert Øieblik paakalde den. Jeg er Regent i Følge de Cortes. Jeg har svoret gandske at opofre mig for mit Fødelands Frihed, udenfor hiin Forfatning, gives der kun en Afgrund for mig, den ville kun være Omstyrtning af dette store Monarkie, som har tilkjøbt sig dets Uafhængighed og Frihed med saameget Blod. Skal jeg berøre den Mistanke og de Bagvaskelser, hvormed man søger at forbittre mine Dage? nei, jeg tilbageviser dem med en een Samvittigheds ædle Stolthed. Mine høitidelige Forsikkringer mod hine Bagvaskelser, om at jeg ville forlænge Varigheden af mit Regentskab; have ikke været tilstrækkelige, og hvem kan bringe til Taushed hvad personligt Had udbreder, og hvad der hvert Øieblik, formedelst Tørst efter Reaction og ved Hævn igjen kaldes til Live. Skulle jeg ville træde mit Fædrelands Love under Fødder, nei hiin farlige Ærgjærrighed besjæler mig ikke. Baldomero Espartero, født i Middelstanden, opdraget i Frihedens, hans Fædrelands og Dronningens Tjeneste, vil tilfreds træde tilbage i Privatlivet, tilfreds med at have opfyldt sin Pligt, og som Belønning kun forlange alle Velsindedes Anerkjendelse. Besidde de, der søge at styrte Eder i ny Forvirring den samme Oprigtighed? hine, der bruge Fædrelandets Navn til et Slør, for deres Ærgjærrighed, hine, som ved deres Raaben paa parlamentariske Former, gjøre enhver Regjering umulig. Jeg er ved denne Leilighed besjælet af den samme Tiltroe, som jeg stedse har baaret til Frihedens gode og sande Venner i Hæren, i Marinen, Nationalgarden og alle Spaniere som ere dette Navn værd. Jeg maae overlevere til de Cortes, der have at dømme om de for Tiden værende vigtige Qvæstioner min Dronnings Rettigheder og min Authoritet, som helligt anbetroet Gods i deres hele Reenhed; jeg vil hverken give dem til Priis for Anarchie eller Lidenskabernes Udbrud; dens Liv, som tusinde Gange har villet ofte samme for Fædrelandet, kommer lidet i Betragtning, men Dronningen, Monarkiet og Constitutionen paalægger mig Pligter, hvilke jeg som Nationens første Embedsmænd, og Soldat vil forsvare, Madrid den 14de Juni 1843." Af fornævnte Manifest, seer man at det er Regentens Hensigt ved alvorlige Forholdsregler at dæmpe Jnsurrectionen, som har sit Hovedsæde i Catalonien, hvor den Deputerede Oberst "Prim" er især den, der leder Oprøret, og har saaledes viist sig paa Raadhusets Balkon, og raabte: "Ned med Espartero!" Citadellet i Figueras, en af de betydeligste Fæstninger i Europa er overgivet til Jnsurgenterne; imidlertid have dog disse ingen betydelig Troppemagt til deres Disposition, saa at Opstanden ved hurtige og energiske Foranstaltninger vil kunne dæmpes.